Pentujen videoblogi - Sysiväikeen kennel - Vuodatus.net
Pennut kasvavat ja voivat hyvin. Ne oppivat uusia asioita joka päivä, kuten leikkimään leluilla, puremaan kovempaa ja kiipeämään kompostikehikkoa pitkin. Pupsit syövät jo tohkeissaan kiinteää ruokaa ja ovat oppineet miltä pentujen ruokakupin kolahdukset kuulostavat. Ne huutavat kuin hyeenalauma, kun tajuavat että kohta tulee ruokaa! Epäilen, että Kattis on periyttänyt geenivirheen, joka tekee koiran kyvyttömäksi tajuamaan milloin se on syönyt riittävästi... Pennut ovat reippaita, pulleita ja syövät käsittämättömän paljon. Lisäksi Katlalta tulee vielä maitoa vaikka pienelle armeijalle. Kattis kuitenkin on alkanut harventamaan imetysvälejä ihan selvästi (jonka ymmärrän oikein hyvin, en minäkään haluaisi piraijalaumaa tisseihini kovin usein). Seurauksena siivosinkin maitoroiskeita lattialta, kun Katla oli nukkunut tavanomaista pidempään käymättä välillä tyhjentämässä hinkkejään pentuaitauksessa. Olisikohan koiranmaito seuraava hittituote, jos lypsisin tuota kävelevää meijeriäni ja myisin tuotokset kovaan hintaan?
Vaihteeksi pari videota viikon varrelta:
MrBig ei anna Bardarbungan nukkua (3 viikkoa)
https://www.youtube.com/watch?v=_slaoIX5ExA
Yleistä väsynyttä myöhäisillan puuhastelua (3 viikkoa)
https://www.youtube.com/watch?v=iXPka66eZAc
Aamuruuan jälkeinen leikkihetki (päivää vajaa 4 viikkoa ikää)
https://www.youtube.com/watch?v=u29EF4Xaulk
Kommentoi Lähettänyt: sysivaike - 19.9.2014 klo 13.15